ddrg/super_eurlex huggingface dataset:
Απόφαση της Επιτροπής

της 7ης Ιουλίου 2003

για την τροποποίηση της απόφασης 2003/42/ΕΚ της Επιτροπής όσον αφορά την ημερομηνία εφαρμογής της

(Κείμενο που παρουσιάζει ενδιαφέρον για τον ΕΟΧ)

(2003/503/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο παράρτημα Α κεφάλαιο Ι της οδηγίας 89/662/ΕΟΚ, και όσον αφορά τους παθογόνους παράγοντες στην οδηγία 90/425/ΕΟΚ(1), όπως τροποποιήθηκε τελευταία από την απόφαση 2003/42/ΕΚ της Επιτροπής(2), και ιδίως το άρθρο 15 παράγραφος 2,

Εκτιμώντας τα ακόλουθα:

(1) Η απόφαση 2003/42/ΕΚ τροποποιεί την οδηγία 92/118/ΕΟΚ του Συμβουλίου όσον αφορά τις ιδιαίτερες υγειονομικές συνθήκες για το κολλαγόνο που προορίζεται για ανθρώπινη κατανάλωση και τις απαιτήσεις πιστοποίησης για το κολλαγόνο και τα ακατέργαστα υλικά που χρησιμοποιούνται για την παραγωγή κολλαγόνου, τα οποία προορίζονται να αποσταλούν στην Ευρωπαϊκή Κοινότητα προς ανθρώπινη κατανάλωση.

(2) Η Κοινότητα εισάγει ακατέργαστο υλικό και κολλαγόνο από τρίτες χώρες, συμπεριλαμβανομένου και κολλαγόνου που ανταποκρίνεται σε ορισμένες τεχνικές απαιτήσεις, το οποίο δεν διατίθεται στην Κοινότητα.

(3) Το Ηνωμένο Βασίλειο ζήτησε μετάθεση της ημερομηνίας εφαρμογής των νέων ιδιαίτερων υγειονομικών συνθηκών προκειμένου να ληφθούν υπόψη οι ανάγκες των εταιρειών του που εξαρτώνται από εισαγωγές από τρίτες χώρες.

(4) Βρίσκονται σε εξέλιξη διαπραγματεύσεις προκειμένου να βρεθεί λύση για τα προβλήματα που αφορούν τις εισαγωγές κολλαγόνου με στόχο να επιτραπεί ή συνέχιση τέτοιων εισαγωγών με πλήρη εφαρμογή των ιδιαίτερων υγειονομικών συνθηκών.

(5) Κρίνεται σκόπιμο να διατεθεί χρόνος για την ολοκλήρωση των διαπραγματεύσεων αυτών αλλά η περίοδος αυτή θα πρέπει να μειωθεί στο ελάχιστο αναγκαίο.

(6) Κατά συνέπεια η απόφαση 2003/42/ΕΚ θα πρέπει να τροποποιηθεί αναλόγως.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 2 της απόφασης 2003/42/ΕΚ η ημερομηνία "30 Ιουνίου 2003" αντικαθίσταται από την ημερομηνία "30 Σεπτεμβρίου 2003".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 7 Ιουλίου 2003.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 49.

(2) ΕΕ L 13 της 18.1.2003, σ. 24.
Απόφαση του Συμβουλίου

της 6ης Μαΐου 2003

για το διορισμό ενός τακτικού μέλους της Επιτροπής των Περιφερειών

(2003/338/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της γερμανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

(2) Μετά την παραίτηση της κας Heide SIMONIS, η οποία κοινοποιήθηκε στο Συμβούλιο στις 2 Απριλίου 2003, έμεινε κενή μία θέση τακτικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Η κα Ulrike RODUST διορίζεται τακτικό μέλος της Επιτροπής των Περιφερειών σε αντικατάσταση της κας Heide SIMONIS, για το υπόλοιπο της θητείας της, δηλαδή έως τις 25 Ιανουαρίου 2006.

Βρυξέλλες, 6 Μαΐου 2003.

Για το Συμβούλιο

Ο Πρόεδρος

Π. Ευθυμίου

(1) ΕΕ L 24 της 26.1.2002, σ. 38.
Απόφαση του Συμβουλίου

της 8ης Απριλίου 2003

για τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών όσον αφορά τους εξωτερικούς ελεγκτές της Deutsche Bundesbank

(2003/270/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (ΕΚΤ), και ιδίως το άρθρο 27 παράγραφος 1,

Έχοντας υπόψη τη σύσταση της ΕΚΤ της 6ης Μαρτίου 2003,

Εκτιμώντας τα ακόλουθα:

(1) Οι λογαριασμοί της ΕΚΤ και των εθνικών κεντρικών τραπεζών πρέπει να ελέγχονται από ανεξάρτητους εξωτερικούς ελεγκτές, τους οποίους συστήνει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

(2) Το διοικητικό συμβούλιο της ΕΚΤ συνέστησε στο Συμβούλιο να εγκρίνει το διορισμό, από το οικονομικό έτος 2003, νέου εξωτερικού ελεγκτή της Deutsche Bundesbank, επιπροσθέτως της συνεχιζόμενης θητείας του άλλου εξωτερικού της ελεγκτή, όπως έχει εγκριθεί βάσει της απόφασης 1999/70/ΕΚ του Συμβουλίου(1).

(3) Η σύσταση του διοικητικού συμβουλίου της ΕΚΤ είναι σκόπιμο να ακολουθηθεί,

ΑΠΟΦΑΣΙΖΕΙ:

Άρθρο 1

Στο άρθρο 1 της απόφασης 1999/70/ΕΚ, η παράγραφος 2 αντικαθίσταται από το ακόλουθο κείμενο:

"2. Οι RwC Deutsche Revision AG and Ernst & Young Deutsche Allgemeine Treuhand AG εγκρίνονται ως εξωτερικοί ελεγκτές της Deutsche Bundesbank από το οικονομικό έτος 2003 και εφεξής, για ανανεώσιμη περίοδο ενός έτους".

Άρθρο 2

Η παρούσα απόφαση κοινοποιείται στην ΕΚΤ.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Λουξεμβούργο, 8 Απριλίου 2003.

Για το Συμβούλιο

Ο Πρόεδρος

Γ. Δρυς

(1) ΕΕ L 22 της 29.1.1999, σ. 69· απόφαση όπως τροποποιήθηκε τελευταία από την απόφαση 2000/737/ΕΚ (ΕΕ L 298 της 25.11.2000, σ. 23).
Απόφαση της Επιτροπής

της 21ης Μαρτίου 2003

για την τροποποίηση της απόφασης 2000/85/EΚ για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Λετονίας

[κοινοποιηθείσα υπό τον αριθμό Ε(2003) 833]

(Κείμενο που παρουσιάζει ενδιαφέρον για τον ΕΟΧ)

(2003/201/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση αλιευτικών προϊόντων στην αγορά(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11 παράγραφος 5,

Εκτιμώντας τα ακόλουθα:

(1) Στην απόφαση 2000/85/EΚ της Επιτροπής, της 21ης Δεκεμβρίου 1999, για τον καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Λετονίας(3), ορίζεται ότι η "State Veterinary Service (SVS) of the Ministry of Agriculture" είναι η αρμόδια αρχή στη Λετονία αναφορικά με την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ για τα προϊόντα αλιείας και υδατοκαλλιέργειας.

(2) Μετά την αναδιάρθρωση των διοικητικών υπηρεσιών της Λετονίας, η αρμόδια αρχή για την έκδοση υγειονομικών πιστοποιητικών για τα προϊόντα αλιείας και υδατοκαλλιέργειας είναι πλέον το "Food and Veterinary Service (FVS) of the Republic of Latvia". Η νέα αυτή αρχή είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.

(3) Ως εκ τούτου, η απόφαση 2000/85/EΚ πρέπει να τροποποιηθεί αναλόγως.

(4) Κρίνεται σκόπιμο η παρούσα απόφαση να αρχίσει να ισχύει 45 ημέρες μετά τη δημοσίευσή της στην Επίσημη Εφημερίδα, προβλέποντας την αναγκαία μεταβατική περίοδο.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 2000/85/EΚ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

Το 'Food and Veterinary Service (FVS) of the Republic of Latvia' είναι η αρμόδια αρχή στη Λετονία αναφορικά με την επαλήθευση και την πιστοποίηση της τήρησης των απαιτήσεων της οδηγίας 91/493/ΕΟΚ για τα προϊόντα αλιείας και υδατοκαλλιέργειας."

2. Η παράγραφος 2 του άρθρου 3 αντικαθίσταται από το ακόλουθο κείμενο:

"2. Στα πιστοποιητικά πρέπει να εμφαίνεται το όνομα, η ιδιότητα και η υπογραφή του εκπροσώπου του Food and Veterinary Service (FVS), καθώς και η επίσημη σφραγίδα της εν λόγω υπηρεσίας, με διαφορετικό χρώμα από εκείνο των λοιπών ενδείξεων."

3. Το παράρτημα Α αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει από τις 6 Μαΐου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 21 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ L 268 της 24.9.1991, σ. 15.

(2) ΕΕ L 24 της 30.1.1998, σ. 31.

(3) ΕΕ L 26 της 2.2.2000, σ. 21.

ΠΑΡΑΡΤΗΜΑ

"ΠΑΡΑΡΤΗΜΑ A

>PIC FILE= "L_2003076EL.004103.TIF">

>PIC FILE= "L_2003076EL.004201.TIF">"
Απόφαση 2003/222/ΚΕΠΠΑ του Συμβουλίου

της 21ης Μαρτίου 2003

για τη σύναψη συμφωνίας μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας σχετικά με το καθεστώς του προσωπικού των δυνάμεων υπό την ηγεσία της Ευρωπαϊκής Ένωσης (EUF) στην Πρώην Γιουγκοσλαβική Δημοκρατία της Μακεδονίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της προεδρίας,

Εκτιμώντας τα ακόλουθα:

(1) Στις 27 Ιανουαρίου 2003, το Συμβούλιο υιοθέτησε την κοινή δράση 2003/92/ΚΕΠΠΑ για τη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (ΠΓΔΜ)(1).

(2) Το άρθρο 12 της κοινής δράσης προβλέπει ότι το καθεστώς του προσωπικού των δυνάμεων υπό την ηγεσία της Ευρωπαϊκής Ένωσης στην ΠΓΔΜ αποτελεί αντικείμενο συμφωνίας με την κυβέρνηση της Πρώην Γιουγκοσλαβικής Δημοκρατίας της Μακεδονίας, η οποία θα συναφθεί βάσει του άρθρου 24 της συνθήκης για την Ευρωπαϊκή Ένωση.

(3) Σύμφωνα με την απόφαση του Συμβουλίου της 27ης Φεβρουαρίου 2003 με την οποία εξουσιοδοτείται η προεδρία να αρχίσει διαπραγματεύσεις, η προεδρία διαπραγματεύθηκε συμφωνία με την ΠΓΔΜ σχετικά με το καθεστώς του προσωπικού των δυνάμεων υπό την ηγεσία της ΕΕ στην ΠΓΔΜ.

(4) Η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας (ΠΓΔΜ) σχετικά με το καθεστώς του προσωπικού των δυνάμεων υπό την ηγεσία της Ευρωπαϊκής Ένωσης στην ΠΓΔΜ εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Άρθρο 4

Η παρούσα απόφαση παράγει αποτελέσματα από την ημέρα της έκδοσής της.

Βρυξέλλες, 21 Μαρτίου 2003.

Για το Συμβούλιο

Ο Πρόεδρος

Γ. Παπανδρέου

(1) ΕΕ L 34 της 11.2.2003, σ. 26.
Απόφαση της Επιτροπής

της 6ης Μαρτίου 2003

για την τροποποίηση της απόφασης 2003/153/ΕΚ σχετικά με προστατευτικά μέτρα που αφορούν τη γρίππη των ορνίθων στις Κάτω Χώρες

[κοινοποιηθείσα υπό τον αριθμό Ε(2003) 767]

(Κείμενο που παρουσιάζει ενδιαφέρον για τον ΕΟΧ)

(2003/156/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο διακοινοτικό εμπόριο ορισμένων ζώντων ζώων και προϊόντων με στόχο την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 2002/33/EΚ του Συμβουλίου(2), και ιδίως το άρθρο 10,

Εκτιμώντας τα ακόλουθα:

(1) Οι Κάτω Χώρες έχουν δηλώσει διάφορα κρούσματα γρίπης των ορνίθων.

(2) Ενόψει της υψηλής θνησιμότητας και της ταχείας διάδοσης της μόλυνσης, οι ολλανδικές αρχές έλαβαν άμεσα μέτρα που προβλέπονται από την οδηγία 92/40/EΟΚ του Συμβουλίου(3) θεσπίζοντας κοινοτικά μέτρα για τον έλεγχο της γρίππης των ορνίθων. Επιπροσθέτως, απαγορεύθηκαν όλες οι μετακινήσεις ζώντων πουλερικών και ωών επώασης στο έδαφος των Κάτω Χωρών, καθώς και η αποστολή τους σε άλλα κράτη μέλη και τρίτες χώρες.

(3) Για λόγους σαφήνειας και διαφάνειας, η Επιτροπή θέσπισε μια ενδιάμεση απόφαση 2003/153/EΚ(4) σε συνεργασία με τις ολλανδικές αρχές, ενισχύοντας τα μέτρα που λήφθηκαν από τις Κάτω Χώρες και παρέχοντας ορισμένες ειδικές παρεκκλίσεις για την μετακίνηση πουλερικών προς σφαγή και νεοσσών μίας ημέρας στο έδαφος των Κάτω Χωρών.

(4) Η ισχύς των μέτρων προστασίας που θεσπίστηκαν με την απόφαση 2003/153/EΚ παρατείνεται ενόψει της εξέλιξης της νόσου.

(5) Τα μέτρα που λαμβάνονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και της επιτροπής ζωικής υγείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Στο άρθρο 2 της απόφασης 2003/153/EΚ η φράση "μεσάνυχτα της 6ης Μαρτίου 2003" αντικαθίσταται από "12.00 της 13ης Μαρτίου 2003".

2. Στο άρθρο 3, το κείμενο αντικαθίσταται από το ακόλουθο κείμενο:"Τα κράτη μέλη τροποποιούν τα μέτρα τα οποία εφαρμόζουν στο εμπόριο με στόχο τη συμμόρφωσή τους προς την παρούσα απόφαση και δίνουν άμεση δημοσιότητα στα μέτρα που έλαβαν. Ενημερώνουν αμελλητί την Επιτροπή σχετικά."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 315 της 19.11.2002, σ. 14.

(3) ΕΕ L 167 της 22.6.1992, σ. 1.

(4) ΕΕ L 59 της 4.3.2003, σ. 32.
Απόφαση της Επιτροπής

της 12ης Μαρτίου 2003

για τροποποίηση της απόφασης 1999/465/ΕΚ, για τη θέσπιση καθεστώτος επίσημα απαλλαγμένων από την ενζωοτική λεύκωση των βοοειδών των αγελών βοοειδών ορισμένων κρατών μελών ή περιφερειών κρατών μελών

[κοινοποιηθείσα υπό τον αριθμό Ε(2003) 739]

(Κείμενο που παρουσιάζει ενδιαφέρον για τον ΕΟΧ)

(2003/177/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 1226/2002 της Επιτροπής(2), και ιδίως το παράρτημα Δ κεφάλαιο Ι σημείο Ε,

Εκτιμώντας τα ακόλουθα:

(1) Η απόφαση 1999/465/ΕΚ της Επιτροπής(3), όπως τροποποιήθηκε τελευταία από την απόφαση 2001/28/ΕΚ της Επιτροπής(4), παρέχει, όσον αφορά αγέλες βοοειδών, το καθεστώς επίσημα απαλλαγμένων από την ενζωοτική λεύκωση των βοοειδών σε ορισμένα κράτη μέλη και περιφέρειες των εν λόγω κρατών μελών.

(2) Οι αρμόδιες αρχές της Ιταλίας υπέβαλαν στην Επιτροπή έγγραφα που αποδεικνύουν τη συμμόρφωση προς όλους τους όρους που προβλέπονται στο παράρτημα Δ κεφάλαιο Ι σημείο Ε της οδηγίας 64/432/ΕΟΚ, όσον αφορά την περιφέρεια Εμίλια Ρομάνια.

(3) Συνεπώς κρίνεται σκόπιμο να θεωρηθεί η περιφέρεια Εμίλια Ρομάνια ως επίσημα απαλλαγμένη από την ενζωοτική λεύκωση των βοοειδών σύμφωνα με τις διατάξεις της οδηγίας 64/432/ΕΟΚ.

(4) Κατόπιν των ανωτέρω η απόφαση 1999/465/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη τη επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 1999/465/ΕΚ αντικαθίσταται από το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64.

(2) ΕΕ L 179 της 9.7.2002, σ. 13.

(3) ΕΕ L 181 της 16.7.1999, σ. 32.

(4) ΕΕ L 6 της 11.1.2001, σ. 21.

ΠΑΡΑΡΤΗΜΑ

"ΠΑΡΑΡΤΗΜΑ II

ΠΕΡΙΦΕΡΕΙΕΣ ΚΡΑΤΩΝ ΜΕΛΩΝ ΚΗΡΥΣΣΟΜΕΝΕΣ ΕΠΙΣΗΜΩΣ ΩΣ ΑΠΑΛΛΑΓΜΕΝΕΣ ΑΠΟ ΤΗΝ ΕΝΖΩΟΤΙΚΗ ΛΕΥΚΩΣΗ ΤΩΝ ΒΟΟΕΙΔΩΝ

Μεγάλη Βρετανία (Ηνωμένο Βασίλειο)

Βόρεια Ιρλανδία (Ηνωμένο Βασίλειο)

Επαρχία Μπολζάνο (Ιταλία)

Επαρχία Τρέντο (Ιταλία)

Περιφέρεια Βαλ ντ' Αόστα (Ιταλία)

Περιφέρεια Εμίλια Ρομάνια (Ιταλία)."
Απόφαση του Συμβουλίου

της 18ης Φεβρουαρίου 2003

για το διορισμό ενός αναπληρωματικού μέλους στην Επιτροπή των Περιφερειών

(2003/143/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της αυστριακής κυβέρνησης,

Εκτιμώντας:

(1) την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

(2) ότι, μετά την παραίτηση του κ. Peter SCHACHNER-BLAZIZEK, η οποία γνωστοποιήθηκε στο Συμβούλιο στις 12 Νοεμβρίου 2002, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. Franz VOVES διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Peter SCHACHNER-BLAZIZEK και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 18 Φεβρουαρίου 2003.

Για το Συμβούλιο

Ο Πρόεδρος

Ν. Χριστοδουλάκης

(1) ΕΕ L 24 της 26.1.2002, σ. 38.
Απόφαση του Ευρωπαϊκού Κοινοβουλίου

της 15ης Ιανουαρίου 2003

για το διορισμό του Ευρωπαίου Διαμεσολαβητή

(2003/103/ΕΚ, Ευρατόμ)

ΤΟ ΕΥΡΩΠΑΙΚΟ ΚΟΙΝΟΒΟΥΛΙΟ,

έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 21 παράγραφος 2 και το άρθρο 195,

έχοντας υπόψη τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 107 Δ,

έχοντας υπόψη την απόφασή του της 9ης Μαρτίου 1994 σχετικά με το καθεστώς και τους γενικούς όρους άσκησης των καθηκόντων του Διαμεσολαβητή(1), όπως τροποποιήθηκε από την απόφαση της 14ης Μαρτίου 2002(2),

έχοντας υπόψη το άρθρο 177 του κανονισμού του,

έχοντας υπόψη τις υποψηφιότητες που υποβλήθηκαν(3),

έχοντας υπόψη τις ψηφοφορίες κατά τις συνεδριάσεις του της 14ης και 15ης Ιανουαρίου 2003,

ΑΠΟΦΑΣΙΖΕΙ:

Ο κ. Νικηφόρος ΔΙΑΜΑΝΤΟΥΡΟΣ διορίζεται Ευρωπαίος Διαμεσολαβητής.

Στρασβούργο, 15 Ιανουαρίου 2003.

Για το Ευρωπαϊκό Κοινοβούλιο

Ο Πρόεδρος

P. Cox

(1) ΕΕ L 113 της 4.5.1994, σ. 15.

(2) ΕΕ L 92 της 9.4.2002, σ. 13.

(3) ΕΕ C 213 της 7.9.2002, σ. 10.
Διορθωτικό στην απόφαση 2003/31/ΕΚ της Επιτροπής, της 29ης Νοεμβρίου 2002, για καθορισμό αναθεωρημένων οικολογικών κριτηρίων για την απονομή του κοινοτικού οικολογικού σήματος σε απορρυπαντικά πιάτων και την τροποποίηση της απόφασης 1999/424/ΕΚ

(Επίσημη Εφημερίδα των Ευρωπαϊκών Κοινοτήτων L 9 της 15ης Ιανουαρίου 2003)

Στη σελίδα 14, στο παράρτημα, στον πίνακα "Πίνακας περιβαλλοντικής βαθμολόγησης", στις επικεφαλίδες της στήλης "Βαθμός":

αντί:

>ΘΕΣΗ ΠΙΝΑΚΑ>,

διάβαζε:

>ΘΕΣΗ ΠΙΝΑΚΑ>.
Απόφαση της Επιτροπής

της 10ης Ιουλίου 2002

για μια χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων στη Γερμανία το 1999

[κοινοποιηθείσα υπό τον αριθμό Ε(2002) 2552]

(Το κείμενο στη γερμανική γλώσσα είναι το μόνο αυθεντικό)

(2002/577/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από την απόφαση 572/2001/ΕΚ(2), ιδίως το άρθρο 3 παράγραφοι 3 και 5,

Εκτιμώντας τα ακόλουθα:

(1) Οι εστίες της κλασικής πανώλης των χοίρων εκδηλώθηκαν στη Γερμανία το 1999. Η εμφάνιση της εν λόγω νόσου αποτελεί σοβαρό κίνδυνο για το κοινοτικό ζωικό κεφάλαιο χοριοειδών και, προκειμένου να συμβάλει στην εξάλειψη της νόσου το συντομότερο δυνατό, η Κοινότητα έχει τη δυνατότητα να συμμετέχει χρηματικά στις επιλέξιμες δαπάνες στις οποίες προβαίνουν τα κράτη μέλη.

(2) Από τη στιγμή της επίσημης επιβεβαίωσης της παρουσίας της κλασικής πανώλης των χοίρων, οι γερμανικές αρχές κοινοποίησαν ότι έλαβαν τα κατάλληλα μέτρα, συμπεριλαμβανομένων των μέτρων που απαριθμούνται στο άρθρο 3 παράγραφος 2 της απόφασης 90/424/ΕΟΚ.

(3) Στις 26 Ιουλίου 2000, η Γερμανία υπέβαλε αίτηση αποζημίωσης, η οποία καταγράφηκε στις 2 Αυγούστου 2000, αίτηση η οποία συνοδεύεται από δικαιολογητικά έγγραφα για το σύνολο των δαπανών που πραγματοποιήθηκαν στην επικράτειά της το 1999.

(4) Σύμφωνα με το άρθρο 3 παράγραφος 2 του κανονισμού (ΕΚ) 1258/1999 του Συμβουλίου(3), τα κτηνιατρικά και φυτοϋγειονομικά μέτρα που αναλαμβάνονται σύμφωνα με τους κοινοτικούς κανόνες, χρηματοδοτούνται από το τμήμα εγγυήσεων του Ευρωπαϊκό Ταμείο Γεωργικού Προσανατολισμού και Εγγυήσεων. Ο οικονομικός έλεγχος των μέτρων αυτών εμπίπτει στα άρθρα 8 και 9 του εν λόγω κανονισμού.

(5) Είναι σκόπιμο τώρα να καθοριστεί το ποσό της χρηματικής ενίσχυσης της Κοινότητας.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής της για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία μπορεί να λάβει χρηματική ενίσχυση κατ' ανώτερο ίση με 834000 ευρώ, στο πλαίσιο της χρηματικής συνδρομής της Κοινότητας για τις επιλέξιμες δαπάνες που πραγματοποιούνται στο πλαίσιο των μέτρων για την εξάλειψη των εστιών της κλασικής πανώλης των χοίρων που εμφανίστηκαν κατά τη διάρκεια του 1999.

Άρθρο 2

Η χρηματική συνδρομή της Κοινότητας χορηγείται στη Γερμανία μετά την έγκριση της παρούσας απόφασης.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 10 Ιουλίου 2002.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 203 της 28.7.2001, σ. 16.

(3) ΕΕ L 160 της 26.6.1999, σ. 103.
Απόφαση της Επιτροπής

της 22ας Ιουλίου 2002

που επιτρέπει στη Γαλλία να εφαρμόσει τις απαιτήσεις της οδηγίας 64/433/ΕΟΚ του Συμβουλίου σε ορισμένα σφαγεία που επεξεργάζονται 2000 μονάδες χονδρού ζώου κατ' ανώτατο όριο ετησίως

[κοινοποιηθείσα υπό τον αριθμό Ε(2002) 2745]

(Το κείμενο στη γαλλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2002/616/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(1), όπως τροποποιήθηκε τελευταία από την οδηγία 95/23/ΕΚ(2), και ιδίως το άρθρο 4 τμήμα Δ,

Εκτιμώντας τα ακόλουθα:

(1) Η οδηγία 64/433/ΕΟΚ προσφέρει στα κράτη μέλη τη δυνατότητα να ζητήσουν έγκριση για να εφαρμόσουν τις απαιτήσεις του τμήματος Α του άρθρου 4 σε ορισμένα σφαγεία που επεξεργάζονται 2000 μονάδες χονδρού ζώου κατ' ανώτατο όριο ετησίως.

(2) Η Γαλλία ζήτησε έγκριση για να εφαρμόσει τις ανωτέρω απαιτήσεις σε ορισμένα σφαγεία.

(3) Τα εν λόγω σφαγεία βρίσκονται σε ορεινές περιοχές με ειδικά γεωγραφικά προβλήματα.

(4) Οι εν λόγω περιοχές αντιμετωπίζουν δυσκολίες εφοδιασμού, διότι δεν υπάρχουν άλλες εγκαταστάσεις για τη σφαγή των ζώων και για τον εφοδιασμό σε κρέας του πληθυσμού των εν λόγω απομακρυσμένων γεωγραφικών περιοχών.

(5) Οι γεωργικές δραστηριότητες στις περιοχές αυτές βασίζονται στη ζωική παραγωγή και οι αποστάσεις για τη μεταφορά των ζώων που προορίζονται για σφαγή είναι πολύ μεγάλες.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στη Γαλλία να εφαρμόσει τις απαιτήσεις του τμήματος Α του άρθρου 4 της οδηγίας 64/433/ΕΟΚ στα σφαγεία που απαριθμούνται στο παράρτημα της παρούσας απόφασης.

Άρθρο 2

Η παρούσα παρέκκλιση χορηγείται υπό τον όρο ότι:

- οι εγκαταστάσεις βρίσκονται σε περιοχές με δύσκολη πρόσβαση λόγω του ότι οι υποδομές για τη μεταφορά και η σύνδεση με την υπόλοιπη χώρα δεν επαρκούν για να εξασφαλίσουν τον κατάλληλο εφοδιασμό ή παρουσιάζουν ειδικά γεωγραφικά προβλήματα,

- η απόσταση για τη μεταφορά των ζώων που προορίζονται για σφαγή από την περιοχή αυτή προς εγκεκριμένο σφαγείο, σύμφωνα με το άρθρο 10 της οδηγίας 64/433/ΕΟΚ, είναι μεγαλύτερη από την απόσταση για τη μεταφορά των ζώων προς τις εγκαταστάσεις του παραρτήματος και διαρκεί πάνω από μία ώρα υπό ευνοϊκές συνθήκες,

- τα ζώα που έχουν σφαγεί προέρχονται από την περιοχή στην οποία βρίσκεται το σφαγείο,

- η παραγωγή των σφαγείων εξασφαλίζει παραγωγή σύμφωνη με τους κανόνες υγιεινής και η ανώτατη απόδοση δεν υπερβαίνει τις 2000 μονάδες χονδρού ζώου ετησίως,

- τουλάχιστον ένας επίσημος κτηνίατρος είναι συνεχώς παρών κατά τις ώρες λειτουργίας.

Άρθρο 3

Η παρούσα απόφαση απευθύνεται στη Γαλλική Δημοκρατία.

Βρυξέλλες, 22 Ιουλίου 2002.

Για την Επιτροπή

David Byrne

Μέλος της Επιτροπής

(1) EE 121 της 29.7.1964, σ. 2012/64.

(2) ΕΕ L 243 της 11.10.1995, σ. 7.

ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΣΦΑΓΕΙΩΝ

>ΘΕΣΗ ΠΙΝΑΚΑ>